2

[image: image1.wmf]
Fylkesmannen i Oppland

Lia beitelag/grunneigarlag v/Jostein Lyngved 2686 Lom

Lom kommune, 2686 Lom

Vågå kommune, 2680 Vågåmo

Skogbygda beitelag v/Arild Svare, 2680 Vågå

Nordherad grunneigarlag, 2680 Vågå

Skårvangen beitelag, 2680 Vågå

Dykkar referanse
Vår referanse
Vår dato


2004/5299-  433.52  HKL


Iverksetting av fellingsløyve på jerv 

Til dykkar brev dagsett den 06.08.04 om uttak av jerv i Lom og Vågå kommunar. 

Søknaden omfatter skader i Lom og Vågå kommunar. 

Ut frå opplysningane i søknaden, opplysningar frå Statens Naturoppsyn og samtaler med Jostein Lyngved og Terje Marstein den 06.08.04, kan skadesituasjonen i området summerast opp slik: Det er dei siste 2 døgn meldt om 12-13 skadetilfeller i området Liafjellet, i Lom og Vågå kommunar. Av desse er minst 6 dokumentert drepne av jerv, nokre av desse var relativt ferske den 05.08. Ut over dette er det observert mykje uro i saueflokkane og søyer som manglar lam. På bakgrunn av erfaringar frå tidlegare år med jerveskader i dette området tyder alt på at det er ein skadesituasjon som utviklar seg. Tilsynet av sauen er trappa kraftig opp den siste tida.

Søknaden er handsama  med heimel i Forskrift 30. juni 2000 nr 656 om forvaltning av bjørn, jerv, ulv og gaupe fastsatt ved Kgl. res. 30. juni 2000, samt Direktoratet for naturforvaltning (DN) sitt brev dagsett 03.06.04. Ifølgje forskrifta er det DN som kan gi fellingsløyve på jerv og fastsette nærare vilkår for eit eventuelt fellingsløyve. I brevet frå DN har fylkesmennene i Sørøst-Norge fått myndigheit til å sette i verk fellingsløyve på to jerv i 2004/2005. 

Det går fram av brevet frå DN at dei betinga fellingsløyva ikkje gjev ein generell rett til å felle eit rovdyr straks det oppstår skade, men at avgjerda om ein eventuell iverksetting av felling skal byggje på ei heilskapeleg vurdering av skadeomfang og om det er naudsynt for å verne rovviltet, opp mot prinsippet om differensiert forvaltning (jf §1). I dette skjønnet skal det særleg takast omsyn til; storleik og samansetning av vedkommande rovviltbestand, området sin verdi som beitemark, skadene sitt omfang og utvikling og potensialet for framtidige skader (jf §3). I tillegg, og særleg innafor fastsette kjerneområde eller særskilde forvaltningssoner for rovvilt, skal det leggast vekt på om ein i staden kan gjennomføre førbyggjande tiltak for å avgrense skadene (jf §2). 

Målet med eit fellingsløyve er ikkje å regulere ein rovviltbestand, men å felle særskilde individ, knytt til særskilde situasjonar. Fellingsløyvet skal vere retta mot det individet som gjer skade og løyvet skal vere avgrensa til eit avgrensa område, tidsrom og tal på dyr.

Fylkesmannen si vurdering

Fylkesmannen vil først streke under dei formelle vilkåra som må vere fylte for å iverksette eit fellingsløyve, jf overståande. Fylkesmannen kan ikkje iverksette felling i eit stort område over eit langt tidsrom, ut frå at det er skader i fleire avgrensa område. Ei skadefelling skal i størst mogleg grad vere retta mot skadevaldar for å stanse ein konkret skadesituasjon og må difor vere avgrensa i tid og rom (områdeavgrensing). Fylkesmannen har difor ikkje heimel (jf brev frå DN), til å sette i verk uttak av jerv i fleire kommunar over eit langt tidsom.

Fylkesmannen har difor teke utgangspunkt i situasjonen på Liafjellet/Finndalsområdet, og vurdert denne opp mot gjeldande forskrift. I denne vurderinga er det lagt vekt på bestandssituasjonen for jerv, det totale skadeomfanget, skaden sin konsentrasjon i tid og rom og området sin verdi som beitemark, jf §3. Desse momenta er vurdert opp mot det ein veit om bestandssituasjonen for jerv og om forskrifta sitt krav om ein differensiert forvaltning. Det er og lagt til grunn den kunnskapen lokalt om jervens områdebruk i Finndalsområdet. 

Bestandsstatus for jerv i Sør-Noreg er betre no enn tidlegare år, og bestanden reknast som levedyktig. Norsk institutt for naturforskning (NINA) i samarbeid med Statens Naturoppsyn har førebels registrert minst 17 ynglingar i Sør-Noreg for 2004 og dette betrar grunnlaget for å sette i verk felling. Sjølv om skadeomfanget så langt ikkje er høgt, veit ein frå tidlegare at dette vil auka, og det må óg leggast vekt på at det er observert mange søyer utan lam i området. Dette tyder på at tapet er av ein viss storleik og aukande.

Vedtak

Ut frå ei total vurdering i høve til gjeldande forskrift, finn fylkesmannen i denne situasjonen at kriteria for å iverksette felling av jerv er til stades. Skadene er ferske og aukande, og ut frå det ein veit om skader i dette området i tidlegare år, er det grunn til å forvente at skadene vil halde fram og auke. Det beitar mykje sau i området og potensialet for skader er difor høgt.  

Ut frå dette, vil fylkesmannen sette i verk felling av ein (1) jerv i Lom og Vågå kommunar nord for Ottavassdraget. I tillegg til vilkåra i DN sitt brev av 03.06.04, set fylkesmannen følgjande vilkår for løyvet:

1. Fellingsområdet er avgrensa slik: Otta elv frå kommunegrensa mellom Lom og Skjåk ved Bakken, langs Otta austover til Finna sitt utløp i Otta. Vidare langs kommunal veg 453 og langs Slådalsvegen der denne krysser Vågå kommunegrense. Vidare langs kommunegrensene vestover til Skartind, langs kommunegrensa mellom Lom og Skjåk til Otta elv. 

2. Fellingsløyvet gjeld for tidsrommet 06.08.04 kl. 15.00 til 16.08.04 kl. 24.00.

3. Det skal kun nyttast våpen og ammunisjon som fyller krava til jakt på storvilt, jf Forskrift om utøvelse av jakt og fangst, stadfesta av DN den 22. mars 2002.

4. Med heimel i viltlova sin § 52, siste ledd, gjev DN løyve til bruk av laus hund under

freistnad på felling dersom dette er naudsynt. Løyve etter bufelova og/eller

reindriftslova må innhentast av fellingsleiar.
5. I alle høve der dyr blir skote på, vert såra eller felt, skal det utan opphald meldast til kommune, fylkesmann og næraste politimyndigheit, jf pkt 4 og 5 i DN sitt brev, samt Forskrift om utøvelse av jakt og fangst, nr 150, 22. mars 2002.

6. Løyvet blir gjeve til kommunen/kommunalt oppnevnt jaktlag i dei to kommunane, jf fylkesmannen sitt brev frå 06.06.01. Fylkesmannen bed om at det vert utpeika ein ansvarleg jaktleiar for heile området, som kan rapportere jevnleg til fylkesmannen. Kommunane må sørgje for at alle involverte i fellinga får ein kopi av dette brevet, samt DN sitt brev av 03.06.04, før freistnad på felling vert sett i gang. 

Fylkesmannen vil løpende vurdere skadesituasjonen for ei eventuell endring av tidsavgrensinga på fellingsløyvet.

Etter avtale kan det gjevast eit vederlag for administrative utgifter på inntil 15 000 kr ved iverksetting av fellingsløyve fyrste gong. Sidan deltaking i fellingsforsøket er frivillig, kan det ikkje gjevast  vederlag eller løn til deltakarane, og i kommunar der medlemmer i viltnemnd/fallviltnemd ønskjer å delta, må dette skje på frivillig basis. 

Dette vedtaket kan påklagast etter reglane i forvaltningslova innan tre veker, jf «Rett

til å klage over forvaltningsvedtak», som er lagt ved.  Ei eventuell klage rettast til DN, men vert å sende via fylkesmannen. 

	
	

	Knut Berg 
	Harald Klæbo

	Fung. fylkesmann
	 overingeniør

Kopi til:






Direktoratet for naturforvaltning




SNO v/Esben Bø, Postboks 94, 2688 Lom




Oppland Bondelag



Oppland Bonde- og Småbrukarlag



Oppland Sau- og Geitalslag



Skjåk kommune



Fylkesveterinæren for Hedmark og Oppland




Fylkesmannen i Hedmark, miljøvernavdelingen




Fylkesmannen i Sør-Trøndelag, miljøvernavdelingen




Fylkesmannen i Møre og Romsdal, miljøvernavdelingen




Fylkesmannen i Buskerud, miljøvernavdelingen







Fylkesmannen i Sogn og Fjordane, miljøvernavdelingen




Rovviltkontakter i Oppland

Oppland Jeger- og fiskerforbund, Stortorget 1, Pb 124, 2601 Lillehammer



Naturvernforbundet i Oppland, Storgata 89, Pb 368, 2601 Lillehammer

WWF – Norge, Postboks 6784 St. Olavs plass N-0130 Oslo



Foreningen Våre Rovdyr, Postb 195 N-2150 Årnes 

                                 Folkeaksjonen for en ny rovviltpolitikk, Boks 40, 7701 Steinkjær

Fellesaksjonen For Ulv v/Ener Borg, Konvallveien 34, 0875 Oslo

Fylkesmannen i Oppland, landbruksavdelingen

